ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๑๑ว่าด้วย เครือข่ายกองทุนหมู่บ้านและชุมชนเมืองพ.ศ. ๒๕๔๙ จากเหตุผลในการประกาศใช้พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ เพื่อให้กองทุนหมู่บ้านและชุมชนเมืองแห่งชาติ รวมทั้งกองทุนหมู่บ้านและกองทุนชุมชนเมืองสามารถพัฒนาเป็นสถาบันการเงินชุมชนในอนาคตโดยมีกระบวนทัศน์ด้านการบริหารและการพัฒนาที่มุ่งสร้างกระบวนการเรียนรู้ ที่มีรูปแบบวิธีการคิด และมุมมองที่เปิดกว้างมีคุณธรรม และมีการเรียนรู้ร่วมกันโดยอาศัยหลักของการเอื้ออาทรในรูปแบบกัลยาณมิตรตลอดจนมีการสร้างและพัฒนาความคิด ความเข้าใจให้เป็นระบบในลักษณะของการบูรณาการทุกเรื่องเข้าด้วยกันและสนับสนุนให้เกิดเครือข่ายกองทุนในทุกระดับอย่างยั่งยืนและต่อเนื่องอีกทั้งในมาตรา ๑๙ (๑๒) แห่งพระราชบัญญัติฯ ได้กำหนดให้คณะกรรมการกองทุนหมู่บ้านและชุมชนเมืองแห่งชาติมีอำนาจหน้าที่ในการส่งเสริมและสนับสนุนให้มีการสร้างพัฒนาเครือข่ายกองทุนหมู่บ้านในทุกระดับเพื่อให้เป็นตามเจตนารมณ์ของพระราชบัญญัติจึงอาศัยอำนาจตามความในมาตรา๑๙ (๑๒) และ (๑๖) แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗คณะกรรมการกองทุนหมู่บ้านและชุมชนเมืองแห่งชาติ จึงออกระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยเครือข่ายกองทุนหมู่บ้านและชุมชนเมือง พ.ศ. ๒๕๔๙ ไว้ดังต่อไปนี้หมวด ๑บททั่วไป ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยเครือข่ายกองทุนหมู่บ้านและชุมชนเมืองพ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธานกรรมการกองทุนหมู่บ้านและชุมชนเมืองแห่งชาติรักษาการตามระเบียบนี้ข้อ๔ ในระเบียบนี้กองทุนหมู่บ้าน หมายความว่า กองทุนหมู่บ้านและชุมชนเมืองแล้วแต่กรณีหมู่บ้าน หมายความว่า หมู่บ้านที่จัดตั้งขึ้นตามกฎหมายว่าด้วยลักษณะปกครองท้องที่ชุมชนเมือง หมายความว่า ชุมชนในเทศบาล กรุงเทพมหานครเมืองพัทยา หรือเขตพื้นที่อื่น ทั้งนี้โดยมีขอบเขตตามหลักเกณฑ์ วิธีการ และเงื่อนไขที่คณะกรรมการกำหนดคณะกรรมการ หมายความว่า คณะกรรมการกองทุนหมู่บ้านและชุมชนเมืองแห่งชาติคณะกรรมการกองทุนหมู่บ้าน หมายความว่า คณะกรรมการกองทุนหมู่บ้านหรือคณะกรรมการกองทุนชุมชนเมืองแล้วแต่กรณีกรรมการกองทุนหมู่บ้าน หมายความว่า กรรมการในคณะกรรมการกองทุนหมู่บ้านหรือกรรมการในคณะกรรมการกองทุนชุมชนเมือง แล้วแต่กรณีเครือข่ายกองทุนหมู่บ้าน หมายความว่า องค์กรที่เกิดจากการรวมตัวของกองทุนหมู่บ้านและชุมชนเมืองเครือข่ายกองทุนหมู่บ้านและชุมชนเมืองจากระดับตำบล เป็นระดับอำเภอ เป็นระดับจังหวัดและเป็นระดับภาคคณะกรรมการเครือข่ายกองทุนหมู่บ้าน หมายความว่า คณะกรรมการเครือข่ายกองทุนหมู่บ้านและชุมชนเมืองทุกระดับ แล้วแต่กรณีประธานกรรมการ หมายความว่า ประธานกรรมการกองทุนหมู่บ้านและชุมชนเมืองหรือประธานกรรมการเครือข่ายกองทุนหมู่บ้านและชุมชนเมืองทุกระดับ แล้วแต่กรณีศูนย์ประสานงานเครือข่าย หมายความว่า ศูนย์ประสานงานเครือข่ายกองทุนหมู่บ้านและชุมชนเมืองทุกระดับแล้วแต่กรณีองค์กรการเงินรายย่อย หมายความว่า กลุ่มหรือองค์กรการเงินอื่นๆ ในหมู่บ้านและชุมชนเมืองหมวด ๒เครือข่ายกองทุนหมู่บ้าน ข้อ๕ เครือข่ายกองทุนหมู่บ้าน เป็นองค์กรความร่วมมือและเชื่อมโยงกันของคณะกรรมการกองทุนหมู่บ้านและชุมชนเมืองในระดับต่างๆ โดยมีวัตถุประสงค์และเป้าหมายเดียวกันด้วยการช่วยเหลือซึ่งกันและกันอย่างเอื้ออาทรสู่การเป็นสถาบันการเงินชุมชนโดยประชาชน เพื่อประชาชน ที่มิได้มุ่งหวังหรือแสวงหากำไรในเชิงธุรกิจข้อ๖ วัตถุประสงค์ของเครือข่ายกองทุนหมู่บ้านมีดังนี้(๑) เป็นศูนย์กลางแลกเปลี่ยนความรู้ ความคิดเห็น ประสบการณ์และเผยแพร่ข้อมูลข่าวสารของเครือข่ายกองทุนหมู่บ้านทุกระดับ กองทุนหมู่บ้าน และสถาบันการเงินชุมชนที่เป็นสมาชิกตลอดจนองค์กรการเงินรายย่อยอื่นๆ(๒) ให้การส่งเสริม พัฒนาศักยภาพและขีดความสามารถของกองทุนหมู่บ้าน และสถาบันการเงินชุมชนที่เป็นสมาชิก(๓) เชื่อมโยงกิจการการบริหารจัดการเงินทุน ระบบสวัสดิภาพ สวัสดิการของกองทุนหมู่บ้านและชุมชนเมืองและสถาบันการเงินชุมชนที่เป็นสมาชิก ตลอดจนองค์กรการเงินรายย่อยอื่น ๆ(๔) ร่วมมือกับทางราชการ องค์กรพัฒนาเอกชน องค์กรเอกชน และองค์กรการเงินรายย่อยอื่นๆ รวมทั้งภาคีต่าง ๆ ในการจัดกิจกรรม(๕) ดำเนินการและประสานกับสถาบันวิจัย สถาบันการศึกษา องค์กรอื่น ๆ เพื่อศึกษาค้นคว้า วิจัย และประเมินผลการบริหารจัดการกองทุนหมู่บ้านที่เป็นสมาชิก และสนับสนุนส่งเสริมให้มีเครือข่ายกองทุนหมู่บ้าน และกองทุนหมู่บ้านเกิดการวิจัย วิเคราะห์ และพัฒนาตนเอง(๖) ประสานประโยชน์และความร่วมมือระหว่างองค์กรต่าง ๆ ทั้งภายในประเทศและต่างประเทศในการพัฒนากองทุนหมู่บ้านและสถาบันการเงินชุมชนที่เป็นสมาชิก ตลอดจนองค์กรการเงินรายย่อยอื่น ๆ ทั้งภายในประเทศและระหว่างประเทศข้อ๗ เครือข่ายกองทุนหมู่บ้าน ประกอบด้วยโครงข่ายดังต่อไปนี้(๑) เครือข่ายกองทุนหมู่บ้านระดับตำบล(๒) เครือข่ายกองทุนหมู่บ้านระดับอำเภอ(๓) เครือข่ายกองทุนหมู่บ้านระดับจังหวัด(๔) เครือข่ายกองทุนหมู่บ้านระดับภาคข้อ๘ สนับสนุนให้มีการจัดตั้งเครือข่ายกองทุนหมู่บ้านระดับชาติในรูปแบบสมาคมที่มีฐานะนิติบุคคลตามกฎหมายเพื่อทำหน้าที่เชื่อมโยงโครงข่ายและรองรับสถานภาพทางกฎหมายตลอดจนการดำเนินงานของเครือข่ายกองทุนหมู่บ้านในระดับต่างๆ ให้สอดคล้องกับวัตถุประสงค์ตลอดจนนโยบายและระเบียบต่าง ๆ ที่เกี่ยวข้องที่คณะกรรมการกำหนดข้อ๙ บทบาทหน้าที่ของเครือข่ายกองทุนหมู่บ้านมีดังนี้(๑) เชื่อมประสานนโยบายกองทุนหมู่บ้านและชุมชนเมืองแห่งชาติสู่การปฏิบัติในการพัฒนากองทุนหมู่บ้านบนพื้นฐานเศรษฐกิจชุมชน และหลักการพึ่งพาตนเอง(๒) ถักทอเครือข่ายกองทุนหมู่บ้านเป็นโครงข่าย ด้วยกระบวนการเรียนรู้และการมีส่วนร่วม(๓) ส่งเสริม พัฒนาศักยภาพและขีดความสามารถของกองทุนหมู่บ้าน เครือข่ายกองทุนหมู่บ้านและสถาบันการเงินชุมชน ด้วยการแลกเปลี่ยนเรียนรู้ ความคิดเห็น และประสบการณ์(๔) ดำเนินงานจัดทำระบบฐานข้อมูล ประชาสัมพันธ์ เพื่อเผยแพร่ผลความสำเร็จของกองทุนหมู่บ้าน(๕) ส่งเสริม พัฒนา และเชื่อมโยงการบริหารจัดการด้านเงินทุน สวัสดิการฌาปนกิจสงเคราะห์ระบบสวัสดิภาพ สวัสดิการของสมาชิกกองทุนหมู่บ้านและประชาชนในชุมชน(๖) ดำเนินการและประสานกับสถาบันวิจัย สถาบันการศึกษา องค์กรอื่น ๆ เพื่อการศึกษาค้นคว้าวิจัย และประเมินผลการบริหารจัดการกองทุนหมู่บ้านหมวด ๓คณะกรรมการเครือข่ายกองทุนหมู่บ้าน ข้อ๑๐ คณะกรรมการเครือข่ายกองทุนหมู่บ้านประกอบด้วย(๑) คณะกรรมการเครือข่ายกองทุนหมู่บ้านระดับตำบล ประกอบด้วยประธานกรรมการหรือผู้แทนในคณะกรรมการกองทุนหมู่บ้าน(๒) คณะกรรมการเครือข่ายกองทุนหมู่บ้านระดับอำเภอ ประกอบด้วยประธานกรรมการหรือผู้แทนในคณะกรรมการเครือข่ายกองทุนหมู่บ้านระดับตำบล(๓) คณะกรรมการเครือข่ายกองทุนหมู่บ้านระดับจังหวัด ประกอบด้วยประธานกรรมการหรือผู้แทนในคณะกรรมการเครือข่ายกองทุนหมู่บ้านระดับอำเภอ(๔) คณะกรรมการเครือข่ายกองทุนหมู่บ้านระดับภาค ประกอบด้วยประธานกรรมการ หรือผู้แทนในคณะกรรมการเครือข่ายกองทุนหมู่บ้านระดับจังหวัดข้อ๑๑ องค์ประกอบของคณะกรรมการเครือข่ายกองทุนหมู่บ้านแต่ละระดับตามข้อ๑๐ ควรมีจำนวนที่เหมาะสมตามตำแหน่งหน้าที่ เพื่อเข้าดำรงตำแหน่งสำคัญในการบริหารเครือข่ายกองทุนหมู่บ้านอันได้แก่ ประธาน เลขานุการ เหรัญญิก นายทะเบียน และกรรมการในตำแหน่งอื่น ๆ โดยวิธีการตกลงร่วมกันของคณะกรรมการเครือข่ายกองทุนหมู่บ้านข้อ๑๒ การพ้นตำแหน่งของคณะกรรมการเครือข่ายกองทุนหมู่บ้านด้วยเหตุต่อไปนี้คือ(๑) ตาย(๒) ลาออก(๓) พ้นจากวาระการเป็นประธานกรรมการ หรือเป็นกรรมการกองทุนหมู่บ้าน(๔) ต้องคำพิพากษาถึงที่สุดให้เป็นบุคคลล้มละลายหรือถูกจำคุก ยกเว้นความผิดโดยประมาท(๕) วิกลจริต หรือเป็นบุคคลไร้ความสามารถ(๖) คณะกรรมการเครือข่ายกองทุนหมู่บ้านจำนวนสามในสี่ มีมติให้พ้นจากตำแหน่งข้อ๑๓ บทบาทหน้าที่ของคณะกรรมการเครือข่ายกองทุนหมู่บ้านดังนี้(๑) กำหนดนโยบาย แนวทาง แผนงานและยุทธศาสตร์ การส่งเสริม พัฒนาศักยภาพขีดความสามารถของกองทุนหมู่บ้านและชุมชนเมืองและการบริหารจัดการเครือข่ายกองทุนหมู่บ้าน(๒) จัดหาและจัดสรรเงินทุน ทรัพยากร รวมถึงการบริหารจัดการเงินทุนและทรัพยากรของเครือข่ายกองทุนหมู่บ้าน(๓) ดำเนินการและประสานการวิจัย นิเทศ ติดตาม ประเมินผลและรายงานการพัฒนากองทุนหมู่บ้านและชุมชนเมืองรวมถึงการดำเนินงานของเครือข่ายกองทุนหมู่บ้าน(๔) ดำเนินการจัดประชุม การอบรม สัมมนา และเสริมสร้างการเรียนรู้ด้วยกิจกรรมอื่นๆ แก่กองทุนหมู่บ้านและชุมชนเมือง(๕) จัดทำระบบข้อมูล และประชาสัมพันธ์ผลสำเร็จของกองทุนหมู่บ้านและชุมชนเมือง(๖) จัดตั้งศูนย์ประสานงานเครือข่ายกองทุนหมู่บ้าน(๗) ออกระเบียบ หรือข้อบังคับที่เกี่ยวข้องกับสมาชิกและการรับสมาชิก การประชุมการทำบัญชีรายรับ-รายจ่าย ของเครือข่ายกองทุนหมู่บ้าน(๘) ออกระเบียบหรือข้อบังคับที่เกี่ยวข้องกับสวัสดิการฌาปนกิจสงเคราะห์ของเครือข่ายกองทุนหมู่บ้าน(๙) การออกระเบียบหรือข้อบังคับที่เกี่ยวกับการจัดสวัสดิการและสวัสดิการอื่นๆ ต้องได้รับความเห็นชอบจากคณะกรรมการหมวด ๔การเงินและทรัพย์สิน ข้อ๑๔ เครือข่ายกองทุนหมู่บ้าน ประกอบด้วยเงินและทรัพย์สินดังนี้(๑) เงินอุดหนุนที่รัฐบาลจัดสรรให้(๒) เงินหรือทรัพย์สินที่มีผู้บริจาคให้โดยปราศจากเงื่อนไข(๓) เงินกู้ยืม(๔) ดอก ผล หรือผลประโยชน์ใด ๆ ที่เกิดจากกิจกรรมเครือข่ายกองทุนหมู่บ้าน(๕) เงินสมทบ เงินอุทิศจากกลุ่มหรือองค์กรสมาชิก(๖) เงินและทรัพย์สินอื่น ๆ ตามระเบียบที่เครือข่ายกองทุนหมู่บ้านกำหนดข้อ๑๕ เหรัญญิกเครือข่ายกองทุนหมู่บ้าน มีหน้าที่เกี่ยวกับการเงินทั้งหมดของเครือข่ายกองทุนหมู่บ้านเป็นผู้จัดทำบัญชีรายรับ รายจ่าย บัญชีงบดุลของเครือข่ายกองทุนหมู่บ้าน และเก็บเอกสารหลักฐานต่าง ๆ ของเครือข่ายกองทุนหมู่บ้านไว้เพื่อตรวจสอบอีกทั้งจะต้องมีหลักฐานเป็นหนังสือลงลายมือชื่อของประธานเครือข่ายกองทุนหมู่บ้าน หรือผู้ทำการแทนร่วมกับเหรัญญิกหรือผู้ทำการแทนพร้อมทั้งประทับตราของเครือข่ายกองทุนหมู่บ้านทุกครั้งข้อ๑๖ ผู้สอบบัญชี จะต้องไม่ใช่กรรมการหรือเจ้าหน้าที่ของเครือข่ายกองทุนหมู่บ้านมีอำนาจหน้าที่เรียกเอกสารที่เกี่ยวกับการเงินและทรัพย์สินจากคณะกรรมการเครือข่ายกองทุนหมู่บ้านและสามารถเชิญกรรมการหรือบุคลากรของเครือข่ายกองทุนหมู่บ้านเพื่อสอบถามเกี่ยวกับบัญชีและทรัพย์สินของเครือข่ายกองทุนหมู่บ้านได้ข้อ๑๗ กำหนดให้เดือนธันวาคมของทุกปี เป็นเดือนสิ้นปีทางบัญชีของเครือข่ายกองทุนหมู่บ้านหมวด ๕การสนับสนุนเครือข่ายกองทุนหมู่บ้าน ข้อ๑๘ กำหนดให้สำนักงานกองทุนหมู่บ้านและชุมชนเมืองแห่งชาติสนับสนุน และส่งเสริมเครือข่ายกองทุนหมู่บ้าน ดังนี้(๑) สนับสนุน ส่งเสริมศักยภาพและขีดความสามารถของศูนย์ประสานงานเครือข่ายกองทุนหมู่บ้านทุกระดับ(๒) สนับสนุน และส่งเสริมองค์ความรู้ และเทคโนโลยีสารสนเทศเพื่อการพัฒนากองทุนหมู่บ้าน(๓) สนับสนุนวัสดุ ครุภัณฑ์ เพื่อการบริหารจัดการ และการดำเนินงานของเครือข่ายกองทุนหมู่บ้าน(๔) สนับสนุนงบประมาณ เพื่อการดำเนินกิจกรรมการส่งเสริม และพัฒนาศักยภาพของเครือข่ายกองทุนหมู่บ้านและกองทุนหมู่บ้านข้อ๑๙ สนับสนุนและส่งเสริมให้มีการบูรณาการของหน่วยงานภาคีทั้งภาครัฐองค์กรพัฒนาเอกชน และองค์กรเอกชน สนับสนุน ส่งเสริม พัฒนาศักยภาพ และขีดความสามารถของเครือข่ายกองทุนหมู่บ้านในทุกระดับบทเฉพาะกาล ข้อ๒๐ ในวาระเริ่มแรกให้เครือข่ายกองทุนหมู่บ้านทุกระดับที่ได้จัดตั้งแล้วก่อนมีระเบียบนี้ให้ดำเนินการเลือกคณะกรรมการตามระเบียบนี้ให้เสร็จสิ้นภายในระยะเวลา ๔๕ วัน นับตั้งแต่ระเบียบนี้ใช้บังคับข้อ๒๑ บรรดาทรัพย์สินของเครือข่ายกองทุนหมู่บ้านที่เกิดขึ้นก่อนใช้ระเบียบนี้ให้ถือว่าเป็นทรัพย์สินของเครือข่ายกองทุนหมู่บ้านตามระเบียบนี้ข้อ๒๒ ภายในหนึ่งปีนับแต่ระเบียบนี้ใช้บังคับให้คณะกรรมการประเมินผลการดำเนินการตามระเบียบนี้ เพื่อนำมาปรับปรุง แก้ไขเพิ่มเติมระเบียบที่เกี่ยวข้องต่อไปประกาศ ณ วันที่ ๒๔เมษายน พ.ศ. ๒๕๔๙สุวิทย์ คุณกิตติประธานกรรมการกองทุนหมู่บ้านและชุมชนเมืองแห่งชาตินันทนา/จัดทำ๑๗ พฤษภาคม ๒๕๔๙สถาพร/ปรับปรุง๒๙ พฤศจิกายน ๒๕๔๙รัศม์วรรณวลัย/ตรวจ๔ มีนาคม ๒๕๕๒จุฑามาศ/ปรับปรุง๗ ตุลาคม ๒๕๕๙[๑] ราชกิจจานุเบกษา เล่ม ๑๒๓/ตอนพิเศษ ๕๙ ง/หน้า ๕๒/๑๐ พฤษภาคม ๒๕๔๙